Eumycetozoa
<s>__BEZSADRŽAJA__</s>

<s>Eumycetozoa (prave sluzave gljive) je grupa ameboidnih protista (carstvo Amoebozoa) koju karakteriše složen životni ciklus, u kome postoji stadijum plodonosnog tela.</s><s>Sluzave gljive se hrane bakterijama i najčešće žive na biljnom materijalu koji truli.</s><s>Pojedine prave sluzave gljive su model organizmi za naučna istraživanja.</s>

<s>„Sluzave gljive"</s>

<s>Naziv „sluzave gljive" se odnosi na sve jednoćelijske eukariotske organizme, koji su dugo vremena smatrani gljivama usled sličnosti plodonosnih tela pojedinih predstavnika ove grupe sa plodonosnim telima pravih gljiva.</s><s>„Sluzave gljive" su polifiletska skupina, koja obuhvata sledeće grupe organizama:
 Eumycetozoa, prave sluzave gljive, koje pripadaju carstvu ameba (Amoebozoa);
 Acrasidae, koje spadaju u grupu Heterolobosea;
 Plasmodiophorida, koje spadaju u grupu Cercozoa; i
 Labyrinthulomycetes, koje spadaju u grupu Heterokonta</s>

<s>Pošto se u filogenetskoj sistematici izbegava upotreba polifiletskih grupacija, naziv „sluzave gljive" bi trebalo ograničiti na prave sluzave gljive.</s>

<s>Klasifikacija pravih sluzavih gljiva 
Grupa pravih sluzavih gljiva, koja broji oko 600 vrsta, je izgrađena iz tri monofiletske klade, koje odgovaraju nivou klase: Protostelia, Myxogastria i Dictyostelia.</s>

<s>klasa Protostelia
red Protosteliida
klasa Myxogastria
red Liceida
red Echinosteliida
red Trichiida
red Stemonitida
red Physarida
klasa Dictyostelia
red Dictyosteliida</s>

<s>Grupe Protostelia i Myxogastria su međusobno srodnije i nazivaju se plazmodijalnim sluzavim gljivama, dok je naziv za grupu Dictyostelia celularne (ćelijske) sluzave gljive.</s><s>Plazmodijalne sluzave gljive provedu veći deo životnog ciklusa u zajedničkom životu u okviru plazmodija, dok celularne sluzave gljive veći deo života provedu kao solitarni jednoćelijski organizmi.</s>

<s>Životni ciklus pravih sluzavih gljiva</s>

<s>Životni ciklus sluzavih gljiva je složen, i tipično uključuje sledeće stadijume:
 jednojedarne, haploidne, amebo-flagelatne solitarne jedinke,
 ameboidne solitarne jedinke bez biča,
 eventualno agregovanje slobodnih jedinki u (pseudo)plazmodije,
 obrazovanje plodonosnog tela i
 oslobađanje slobodnih jedinki.</s>

<s>Ameboidne solitarne jedinke, kao i plazmodije, mogu biti jednojedarni ili višejedarni oblici.</s><s>Plazmodije su pokretne, zahvaljujući usaglašavanju strujanja citoplazme kroz pojedinačne delove (amebe).</s><s>Plodonosna tela se razvijaju iz jedne ameboidne ćelije (sorokarp, kod grupa Myxogastria i Protostelia) ili iz agregacije ameboidnih ćelija (sporokarp, kod grupe Dictyostelia).</s><s>Prilikom stvaranja plodonosnog tela kod celularnih sluzavih gljiva (Dictyostelia) jedan deo ameba umire, stvarajući dršku sporokarpa.</s>

<s>Literatura</s>

<s>Spoljašnje veze 
 Sluzave gljive
 „Lov na sluzave gljive" , u časopisu Smithsonian Magazine 
 dictyBase, on-lajn bioinformatička baza podataka o model organizmu Dictyostelium
 nomen.eumycetozoa.com , nomenklaturni sistem pravih sluzavih gljiva</s>

<s>Protisti</s>

